### Beslutninger

Tilbagesendes Magistratsafdelingen for Teknik og Miljø og Magistratsafdelingen for Børn og Unge med bemærkning, at byrådet i sit møde den 8. maj 2024 har vedtaget Magistratens foranstående indstilling af 30. april 2024.

###

.

### Resume

I de senere år har [adresse] oplevet stor stigning i antallet af børn og unge, som visiteres til en plads i en af kommunens to specialskoler. Stigningen i elevtallet udfordrer de aktuelle fysiske rammer. Det har derfor været nødvendigt at åbne midlertidige afdelinger i tilknytning til skolerne.

I budgetforlig 2024 afsatte forligspartierne 6,0 mio. kr. til klargøring og ombygning af Kolt Skole som midlertidig afdeling for 80 af Langagerskolens elever samt 5,0 mio. kr. til ekstra plads til [adresse] elever.

Med denne indstilling anmodes byrådet om, at midlerne afsat på budget 2024 frigives til klargøring af [adresse] som midlertidig kapacitet til Stensagerskolen samt klargøring af [adresse] som midlertidig kapacitet til Langagerskolen.

Da der er behov for ekstra kapacitet allerede fra skoleåret 2024/25 foreslås det, at rådighedsbeløb til kapacitetsudvidelse af Stensagerskolen rykkes frem til 2024.

### Beslutningspunkter

Det indstilles:

At 1) Der gives anlægsbevilling på 6,0 mio. kr. til yderligere specialskolekapacitet for Langagerskolen. Rådighedsbeløbet frigives i 2024 finansieret af anlægsmidler afsat i Budget 2024.

At 2) Der gives anlægsbevilling på 5,0 mio. kr. til yderligere specialskolekapacitet på [adresse]. Rådighedsbeløb frigives med 3,0 mio. kr. i 2024, 1,0 mio. kr. i 2025 og 1,0 mio. kr. i 2026, finansieret af anlægsmidler afsat i Budget 2024.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 30-04-2024

Nikolai Paulsen: 7

Fremsendes til [adresse] med bemærkning, at Magistraten i mødet den 30. april 2024 anbefaler, at byrådet tiltræder Magistratsafdelingen for Teknik og Miljøs og Magistratsafdelingen for Børn og Unges indstilling af 5. april 2024.